এজবাস্টনে তামিম ইকবাল ও মুশফিকুর রহিমের পার্টনারশিপ যখন বিপজ্জনক হয়ে দাঁড়িয়েছিল, বিরাট কোহলি বল তুলে দিয়েছিলেন তাঁর হাতে। দুই উইকেট তুলে নিয়ে অধিনায়কের সেই আস্থার মর্যাদা রেখেছিলেন কেদার যাদবও। চ্যাম্পিয়ন্স ট্রফির ফাইনালে ভারতকে তুলতে যাঁর বল হাতে ভূমিকা ছিল গুরুত্বপূর্ণ। ম্যাচের পর মহারাষ্ট্রের ক্রিকেটার ফাঁস করলেন, বলের গতির তারতম্য ঘটিয়েই বাংলাদেশের ব্যাটসম্যানদের ফাঁদে ফেলেছিলেন।

এই বিষয়ে অন্যান্য খবর

ফাইনালের আগেই সৌরভের গাড়ি ঘিরে ধরলেন পাক সমর্থকরা, দেখুন ভিডিও


আইসিসি’র ওয়েবসাইটে দেওয়া সাক্ষাৎকারে ভারতের অনিয়মিত স্পিনার কেদার বলেছেন, ‘‘পিচ পুরোপুরি ব্যাটিং সহায়ক ছিল। উপলব্ধি করেছিলাম, একই গতিতে বল না করলে ওরা আমাকে মারতে পারবে না। বোলিংয়ের সময় আমার মূল মন্ত্র ছিল ব্যাটসম্যান অনুযায়ী গতির হেরফের করা। আমার বোলিংয়ের প্রধান বিষয় হল ব্যাটসম্যানদের মন বুঝে ফেলা। সেই অনুযায়ী বলের গতির পরিবর্তন করেছিলাম। স্টাম্প লক্ষ্য করে বল করছিলাম বলে ওদের ঝুঁকি ছিলই।’’